अणू आणि अवकाश उपकरणे तयार करणारी ‘MTAR’

Mahaenews A link to your homepage with your site title as anchor text
१९९९मध्ये स्थापित झालेली MTAR Technologies Pvt Ltd ही कंपनी प्रामुख्याने आण्विक, अंतराळ, संरक्षण आणि स्वच्छ-ऊर्जा क्षेत्रातील ग्राहकांना सेवा पुरवते. कंपनी अणू आणि अवकाश उपकरणे तयार करते. कंपनी फ्युलिंग मशीन कॉलम, हायड्रॉलिक सिलिंडर, शटल स्टेशन, इंजिन, बॉल स्क्रू आणि इतर घटकांची चाचणी पुरवते. MTAR Technologies भारतातील ग्राहकांना सेवा देते.

कंपनीची उत्पादने आणि घटक प्रामुख्याने विमानचालन, एरोस्पेस, अंतराळ, संरक्षण आणि अणुऊर्जा प्रकल्प यासारख्या गंभीर अनुप्रयोगांसाठी वापरले जात असल्याने त्यातील त्रुटींमुळे मोठे नुकसान होऊ शकते. त्यामुळे कंपनीने याबाबत खात्री करणे आवश्यक आहे की त्यांची सर्व उत्पादने आणि घटक उच्च दर्जाचे आहेत.

३१ डिसेंबर २०२० रोजी संपलेल्या नऊ महिन्यांत एमटीएआर टेक्नॉलॉजीजने ब्लूम एनर्जीमधून अंदाजे ५० टक्के महसूल मिळवला आहे. तसेच न्यूक्लियर पॉवर कॉर्पोरेशन ऑफ इंडिया लिमिटेड (NPCIL) हे कंपनीचे आणखी एक प्रमुख ग्राहक आहे. याव्यतिरिक्त, कंपनी संरक्षण संशोधन आणि विकास संस्था (DRDO) तसेच भारतीय अंतराळ संशोधन संस्था (ISRO) यांना मिशन-क्रिटिकल असेंब्ली आणि घटकांचा एक प्रमुख पुरवठादारदेखील आहे.